| **Kazimieras Viktoras Justinas Marija Tiškevičiuslenk. *Kazimierz Wiktor Justyn Maria Tyszkiewicz*** |
| --- |
|  |
| Tiškevičiai |
| Lelija (herbas) |
| Lelija (herbas) |
|  |
| Gimė | 1896 m. sausio 13 d.Kretinga |
| Mirė | 1941 m. birželio 24 d. (45 metai)Skuodas |
| Palaidotas (-a) |  Kretingos Tiškevičių koplyčia-mauzoliejus |
| Tėvas | Aleksandras Tiškevičius III |
| Motina | Marija Puslovskaitė |
|  |
| Veikla | Lietuvos bajoras, didikas, Lelijos herbo grafas, Lietuvos kariuomenės karininkas, agronomas, visuomenės veikėjas. |
|  |
|  **Vikiteka** | Kazimieras Viktoras Tiškevičius |

**Kazimieras Viktoras Justinas Marija Tiškevičius** (lenk. *Kazimierz Wiktor Justyn Maria Tyszkiewicz*, 1896 m. sausio 13 d.Kretingoje – 1941 m. birželio 24 d. prie Skuodo, palaidotas Kretingoje) – Lietuvos bajoras, didikas, Lelijos herbo grafas, Lietuvos kariuomenės karininkas, agronomas, visuomenės veikėjas.

Biografija
----------

Kilęs iš Lietuvos didikų Tiškevičių giminės antrosios Biržų-Kretingos šakos. Tėvas Aleksandras Tiškevičius III. Motina Marija Puslovskaitė. Broliai Stanislovas Tiškevičius, Juozapas Tiškevičius, Jurgis Tiškevičius, seserys Marija Tiškevičiūtė, Aleksandra Tiškevičiūtė, Elena Tiškevičiūtė, Ona Marija Tiškevičiūtė, Izabelė Tiškevičiūtė ir Imakulata Marija Elena Tiškevičiūtė.

Gimė ir užaugo Kretingos dvare, nuo vaikystės bendravo su tarnautojų, tarnų, kumečių ir miestelėnų vaikais, išmoko lietuvių (žemaičių) kalbą. Baigė Mintaujos gimnaziją. Mokėsi Rusijos kavalerijos kadetų mokykloje, kurią baigęs 1914 m. tapo Rusijos imperijos kariuomenės poručiku, dalyvavo Pirmajame pasauliniame kare, kovėsi su vokiečiais Rusijos-Vokietijos fronte.

1919 m. grįžo į Lietuvą. 1919 m. liepos 4 d. buvo mobilizuotas į Lietuvos kariuomenę. Jam buvo suteiktas leitenanto karinis laipsnis ir pavesta vadovauti I husarų pulko kulkosvaidžių eskadronui.

Pirmosios tarpukario Kretingos žemės ūkio parodos, vykusios 1929 m. rugpjūčio 15–16 d. organizacinis komitetas. Iš kairės: veterinarijos gydytojas Šalkauskis, grafas Kazimieras Tiškevičius, agronomas Tautvydas, agronomas Jonas Daulenskis, Kretingos burmistras Jonas Paulauskas
1921 m. išėjo į atsargą, grįžo į Kretingą. Baigęs agronomijos mokslus, padėjo tėvui ūkininkauti dvare, plėtojo verslą: dvare įkūrė kalkių degyklą, medaus, sirupo ir saldainių dirbtuves "Šatrija". Dirbtuvių produkcijai realizuoti miesto centre atidarė parduotuvę "Šatrija", kurioje galima buvo įsigyti plataus asortimento prekių.

Aktyviai dalyvavo Kretingos visuomeniniame gyvenime: Kretingos apskrities valdybos narys, Lietuvos verslininkų sąjungos Kretingos valdybos pirmininkas, Lietuvos šaulių sąjungos rėmėjas, Kretingos apskrities jaunųjų ūkininkų ratelių globos tarybos pirmininkas, LKJF Pavasaris Kretingos kuopos ir Blaivybės draugijos Kretingos skyriaus rėmėjas, žemės ūkio pasiekimų parodų bei katalikiškų organizacijų kongresų rengimo komitetų narys.

1940 m. dvare įsikūrus NKVD kariškiams, su tėvu persikėlė gyventi į Pryšmančių dvarą. Rusams kaimo gyventojus evakavus, apsigyveno motinos dvare Židikuose. Prasidėjus Vokietijos-Sovietų Rusijos karui, vadovavo sukilėlių būriui Židikų apylinkėje. Veždamas trofėjine rusiška mašina sunkiai sužeistus sukilėlius į ligoninę, 1941 m. birželio 24 d. prie Skuodo buvo vokiečių apšaudytas ir nukautas. Iš pradžių buvo palaidotas Narvydžių (Skuodo) kapinėse, o prie kapo pastatytas medinis kryžius su sudraskytu šalmu. Frontui nuslinkus į Rytus, tėvo rūpesčiu grafaičio kūnas buvo perkeltas į Tiškevičių šeimos koplyčią Kretingos kapinėse.

Šaltiniai
---------

1. ↑  *Juozapas Tiškevičius II*. Lietuviškoji tarybinė enciklopedija, XI t. Vilnius: Mokslo ir enciklopedijų leidybos institutas, 1983. T.XI: Šternbergo-Vaisius, 325 psl.
2. ↑  Lietuvos centrinis valstybės archyvas, f. 1248, ap. 2, b. 832, l. 74, 448.
3. ↑  Kazys Alšauskas. Tiškevičiai: Kazimieras. – Lietuvių enciklopedija, t. 31. Bostonas, 1964, p. 241.
4. ↑  Juozas Vyšniauskas. Grafas Tiškevičius per apsirikimą žuvo netoli Skuodo. – Mūsų žodis (Skuodas), 1996, rugsėjo 28, Nr. 77, p. 5.
5. ↑  Bronius Kviklys. Mūsų Lietuva, t. 4. Bostonas, 1968, p. 300
6. ↑  Vytautas Misevičius. Paskutinis grafas. – Tiesa, 1965, kovo 31.

* Julius Kanarskas. Kretinga: praeities skraistę praskleidus. Kretinga (Klaipėda: Druka), 2009.
* Julius Kanarskas. Kretingos dvaro savininkai. Kretinga (Klaipėda: Druka), 2009.
* Julius Kanarskas. Grafai Tiškevičiai: Aleksandras Tiškevičius – paskutinis Kretingos dvaro savininkas. – Pajūrio naujienos, 1995, rugsėjo 5.
* Julius Kanarskas. Atsargos karininkas Kazimieras Tiškevičius. – Švyturys (Kretinga), 1994, lapkričio 23, p. 3.

Nuorodos
--------

* Genealogija[neveikianti nuoroda]
* Palangos gintaro miziejus Archyvuota kopija 2007-09-27 iš Wayback Machine projekto.

* Kretingos dvaro rūmai apie 1925 m.Kretingos dvaro rūmai apie 1925 m.
* Kretingos dvaro rūmai XXI a.Kretingos dvaro rūmai XXI a.
* Kretingos grafų Tiškevičių šeimos koplyčia.A. Kazakevičiaus nuotr. 1933 m.Kretingos grafų Tiškevičių šeimos koplyčia.  
A. Kazakevičiaus nuotr. 1933 m.
* Tiškevičių šeimos koplyčia (kairėje) Kretingos II-se kapinėseTiškevičių šeimos koplyčia (kairėje) Kretingos II-se kapinėse
* Tiškevičių šeimos koplyčia ir kapinių vartaiTiškevičių šeimos koplyčia ir kapinių vartai
* Tiškevičių šeimos koplyčios laidojimo rūsys.Kairėje – Kazimiero Tiškevičiaus karstasTiškevičių šeimos koplyčios laidojimo rūsys.  
Kairėje – Kazimiero Tiškevičiaus karstas

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLDK didikų giminės |
| --- |
|  |
| Lietuvių kilmės | 
Alšėniškiai • Astikai • Bilevičiai • Čartoriskiai • Daugirdai • Daumantai Siesickiai • Drazdauskai • Giedraičiai • Gelgaudai • Goštautai • Hlebavičiai • Kęsgailos • Manvydai • Naruševičiai • Nagurskiai • Olelkaičiai • Pacai • Radvilos • Sakaičiai • Sudimantaičiai • Zaleskiai |
|  |
| Rusėnų kilmės | 
Chodykinai • Chodkevičiai • Iljiničiai • Oginskiai • Ostrogiškiai • Puzinai • Sapiegos • Strutinskiai • Tiškevičiai • Valavičiai • Višnioveckiai |
|  |
| Vokiečių kilmės | 
Pliateriai • Tyzenhauzai |
|  |
| Totorių kilmės | 
Glinskiai |
|  |
| Lenkų kilmės | 
Kiškos • Kosakovskiai • Potockiai |
|  |
| Italų kilmės | 
Karpiai • Morikoniai |
|  |
| Portugalų kilmės | 
Goesai |

 |